kašeľ v noci
Dobrý deň
Chcem sa opytat, ako by som mohla pomoct priatelovi. V noci sa budi na vykaslanie hlienov 5 - 6 krat cez noc. Niekedy vykasliava i cez den, ale nocne je hrozne.
Dobrý deň,
ďakujeme za Vašu otázku.
V prípade hlienov a dráždivého kašľa je vhodné podávať prípravky na vykašliavanie a riedenie hlienov počas dňa. Naopak, večer je vhodné užiť antitusikum, teda lieky na utlmenie suchého dráždivého kašľa.
Počas dňa môže priateľ užívať
Ambrobene tablety
, ktoré obsahujú účinnú zložku ambroxol, patriacu do skupiny expektorancií.
Na tíšenie nočného kašľa môže užívať kvapky
Tussin,
ktoré obsahujú účinnú zložku  butamirát a tlmia dráždenie na kašeľ.
Pokiaľ je prítomná nádcha, na zmiernenie symptómov nádchy  odporúčam aplikovať lokálne pôsobiaci sprej
Orinox Neo
. Tento nosový sprej uvoľňuje upchatý nos a zmierňuje výtok z neho. Okrem toho je však vhodný aj liečbu zápalu prínosových dutín. Aplikuje sa 1 vstrek do každej nosovej dierky 3x denne. Liek sa však nemá používať nepretržite dlhšie ako 7 dní. Taktiež je vhodné preplachovať dutiny hypertonickým roztokom morskej vody
Sea water
, alebo pomocou výplachu
Nasal wash salt.
Vhodné je taktiež sa zamerať na režimové opatrenia, ktoré zahŕňajú zvlhčovanie vzduchu alebo inhaláciu Vincentky, prípadne Yabra. Nevyhnutné je dbať aj na dostatočný pitný režim, čím sa zefektívni účinok liekov.
Ak tažkosti neustúpia, alebo sa zhoršia do niekoľkých dní, je potrebná návšteva lekára.
S pozdravom
PharmDr. Patrícia Čečková